 Ọnụ Ọgụgụ 2  Jehova wee gwa Mozis na Erọn, sị:Onye ọ bụla nime ụmụ Izrel ga-ama ụlọikwuu ya nebe ìgwè ya nke ebo atọ mejupụtara mara, nakụkụ ihe ịrịba ama nke ụlọ ndị nna ha. Ha ga-ama ụlọikwuu ha gburugburu ụlọikwuu nzute, cheekwa ya ihu.Ndị ga-ama ụlọikwuu nebe ọwụwa anyanwụ bụ ìgwè nke Juda nke ebo atọ mejupụtara, nụsụụ ha, onyeisi ụmụ Juda bụ Nashọn nwa Aminadab.Ndị agha ya, bụ ndị e debara aha ha nakwụkwọ, dị puku iri asaa na anọ na narị isii.Ndị ga-ama ụlọikwuu nakụkụ ya bụ ebo Ịsaka, onyeisi ụmụ Ịsaka bụ Netanel nwa Zua.Ndị agha ya, bụ ndị e debara aha ha nakwụkwọ, dị puku iri ise na anọ na narị anọ.Ebo nke ọzọ bụ ebo Zebulọn; onyeisi ụmụ Zebulọn bụ Elayab nwa Hilọn.Ndị agha ya, bụ ndị e debara aha ha nakwụkwọ, dị puku iri ise na asaa na narị anọ.Ndị niile e debara aha ha nakwụkwọ nìgwè nke Juda dị otu narị puku, iri puku asatọ na isii na narị anọ, nụsụụ ha. Ha ga-abụ ndị mbụ ga na-akwali.Ìgwè nke ebo atọ mejupụtara, bụ ìgwè nke Ruben, nụsụụ ha, ga-ama ụlọikwuu nebe ndịda, onyeisi ụmụ Ruben bụ Elaịzọ nwa Shedeọ.Ndị agha ya, bụ ndị e debara aha ha nakwụkwọ, dị puku iri anọ na isii na narị ise.Ndị ga-ama ụlọikwuu nakụkụ ya bụ ebo Simiọn, onyeisi ụmụ Simiọn bụ Shelumiel nwa Zurishadaị.Ndị agha ya, bụ ndị e debara aha ha nakwụkwọ, dị puku iri ise na itoolu na narị atọ.Ebo nke ọzọ bụ ebo Gad; onyeisi ụmụ Gad bụ Elayasaf nwa Ruel.Ndị agha ya, bụ ndị e debara aha ha nakwụkwọ, dị puku iri anọ na ise, narị isii na iri ise.Ndị niile e debara aha ha nakwụkwọ nìgwè nke Ruben dị otu narị puku, iri puku ise na otu, narị anọ na iri ise, nụsụụ ha, ha ga-abụ ndị nke abụọ ga na-akwali.Mgbe unu ga-eburu ụlọikwuu nzute kwalie, ụlọikwuu ndị Livaị ga-adị netiti ebe ndị ọzọ mara ụlọikwuu.Ìgwè nke ebo atọ mejupụtara, bụ ìgwè nke Ifrem, nụsụụ ha, ga-ama ụlọikwuu nebe ọdịda anyanwụ, onyeisi ụmụ Ifrem bụ Elishama nwa Amaịhọd.Ndị agha ya, bụ ndị e debara aha ha nakwụkwọ, dị puku iri anọ na narị ise.Ebo Manase ga-ama ụlọikwuu nakụkụ ya, onyeisi ụmụ Manase bụ Gameliel nwa Pedazọ.Ndị agha ya, bụ ndị e debara aha ha nakwụkwọ, dị puku iri atọ na abụọ na narị abụọ.Ebo nke ọzọ bụ ebo Benjamin; onyeisi ụmụ Benjamin bụ Abidan nwa Gidionaị.Ndị agha ya, bụ ndị e debara aha ha nakwụkwọ, dị puku iri atọ na ise na narị anọ.Ndị niile e debara aha ha nakwụkwọ nìgwè nke Ifrem dị otu narị puku, puku asatọ na otu narị, nụsụụ ha, ha ga-abụ ndị nke atọ ga na-akwali.Ìgwè nke ebo atọ mejupụtara, bụ ìgwè nke Dan, nụsụụ ha, ga-ama ụlọikwuu nebe ugwu, onyeisi ụmụ Dan bụ Ahayiza nwa Amishadaị.Ndị agha ya, bụ ndị e debara aha ha nakwụkwọ, dị puku iri isii na abụọ na narị asaa.Ndị ga-ama ụlọikwuu nakụkụ ya bụ ebo Asha, onyeisi ụmụ Asha bụ Pegiel nwa Ọkran.Ndị agha ya, bụ ndị e debara aha ha nakwụkwọ, dị puku iri anọ na otu na narị ise.Ebo ọzọ bụ ebo Naftalaị; onyeisi ụmụ Naftalaị bụ Ahaịra nwa I.Ndị agha ya, bụ ndị e debara aha ha nakwụkwọ, dị puku iri ise na atọ na narị anọ.Ndị niile e debara aha ha nakwụkwọ nìgwè nke Dan dị otu narị puku, iri puku ise na asaa na narị isii. Ha ga-abụ ndị ikpeazụ ga na-akwalidị ka ìgwè ha nke ebo atọ mejupụtara si dị.Ọ bụ ndị a bụ ụmụ Izrel e debara aha ha nakwụkwọ dị ka ụlọ ndị nna ha si dị; ndị niile e debara aha ha nakwụkwọ nìgwè ahụ, nụsụụ ha, dị narị puku isii na atọ, narị ise na iri ise.Ma e debaghị aha ndị Livaị nakwụkwọ mgbe e debara aha ụmụ Izrel, dị nnọọ ka Jehova nyere Mozis niwu.Ụmụ Izrel wee mee ihe niile Jehova nyere Mozis niwu. Ọ bụ otú ahụ ka ha si maa ụlọikwuu ha nìgwè dị iche iche ebo atọ mejupụtara, ọ bụkwa otú ahụ ka ha si na-akwali, onye ọ bụla nezinụlọ ya, dị ka ụlọ ndị nna ya si dị. 